laion/Wikipedia-Exotic huggingface dataset:
אזור התעשייה נווה נאמן

אזור התעשייה נווה נאמן נמצא במתחם פארק שרונים, הממוקם בצד הדרום מערבי של העיר הוד השרון. אזור התעשייה משתרע על פני 296 דונם מתוכם 135 דונם הם שטח בנוי, הכולל מפעלים ועסקים קטנים, לרבות שירותי רכב, בחלקו המזרחי, ומתחם תעשייה (כולל הייטק), מסחר ומסעדות בחלקו המערבי. באזור התעשייה פועלות למעלה מ-70 חברות בהן מועסקים כ-3,800 עובדים, וכ-50 עסקים קטנים עם כ-500 עובדים. המפעלים הבולטים באזור התעשייה הם מפעל קוקה קולה ומפעל סנו. כן נמצא בו המשרד הראשי של חברת אלוט. עיריית הוד השרון ממשיכה בשדרוגו הפיזי של המקום, ובכלל זה הרחבתו ב-63 דונמים. חברת "קוואלקום" הודיעה לאחרונה על הקמתו של מרכז פיתוח נוסף בישראל, המצטרף למרכז הפיתוח של החברה בחיפה, שימוקם במתחם ההייטק באזור התעשייה של נווה נאמן בהוד השרון. בשיתוף עם רשויות נחל וניקוז ירקון והמשרד להגנת הסביבה, עיריית הוד השרון עומלת משנת 2015 על פרויקט הקמתו של פארק הוד השרון, המיועד להתמקם מערבית לאזור התעשייה של נווה נאמן, ויכלול בין היתר שבילי אופנים, טיילת, מגוון מרחבים לנופש ופנאי, וגם, את האגם האקולוגי הגדול במדינה. אזור התעסוקה נווה נאמן בהוד השרון ממשיך לצמוח(הקישור אינו פעיל), באתר (עיריית הוד השרון) פארק הוד השרון-טבע בלב העיר, באתר (פייסבוק עיריית הוד השרון)
פארק שרונים

פארק שרונים הוא אזור התעשייה הקלה וחברות המדע של העיר הוד השרון. הוא השוכן בצידו הדרום-מערבי על ציר התנועה הראשי, קרוב לכניסה הדרומית של העיר וממול מתחם "שרונים". הפארק הוא מתחם הכולל בשטחו מספר אזורים שהמרכזי בהם הוא אזור התעשייה נווה נאמן בו קיימים מגדלי הוד השרון, משרדי הייטק, מפעלים, שירותי רכב שונים כגון מוסכים, שטיפת מכוניות וחברה להשכרת כלי רכב, ומספר עסקי מזון קטנים עד בינוניים הכוללים מזנונים ושירותי הסעדה (קייטרינג). באזורים אחרים נמצאים, בין היתר, בית הספר התיכון "תיכון החממה" של רשת עמל, בפיקוח משרד העבודה, בית חולים סיעודי-גריאטרי "חדוות הורים" ותחנת דלק.
חנוך קון

חנוך (הֶנֶך) (הנריק) קוֹן (ביידיש: הענעך קאָן; בפולנית: Henryk Kon;‏ 1890, לודז' - 1972, ניו יורק) היה מלחין יהודי פולני. קון נולד למשפחה חסידית. בגיל 12 נשלח לקוטנו שליד לודז' להתחנך אצל סבו. בקוטנו הוא למד תורה וגם למד עם כליזמרים מקומיים. כשמשפחתו הבינה שלא יהפוך לרב הוא נשלח לבית ספר גבוה למוזיקה בברלין. הוא חזר לפולין ב-1912 והתחבר עם חוגים אמנותיים ותרבותיים של ורשה. הוא היה מבקר בסלון של השחקנית תיאה ארטישבסקי (מרים ישראליס). שם הוא הכיר את בעלה לשעבר של ישראליס, פסל ב. קרטקה. קרטקה בתורו הפגיש את קון עם י"ל פרץ, שהשפיע רבות על קון. בתחילת 1922 הוא חבר אל שני הצייר יצחק ברוינר ואל המשורר, העיתונאי ובמאי התיאטרון משה ברודרזון בפיתוח וקידום תיאטרון היידיש בלודז'. הוא עזב את פולין לצרפת ושיתף פעולה עם תיאטרון יידיש מקומי. הוא כתב על מוזיקה יהודית בשביל אנציקלופדיית "יידן", שהתפרסמה בצרפת ב-1940. לאחר מכן היגר לארצות הברית והשתקע בניו יורק, שם המשיך לכתוב מוזיקה, אך באמריקה הוא לא זכה לאותה תהילה לה זכה בפולין. הוא נפטר בניו יורק ב-1972. חנוך קון כתב מוזיקה למספר סרטים ביידיש: מיר קומען אן על חטא דער דיבוק פריילעכע קבצנים נתן גרוס, תולדות הקולנוע היהודי בפולין, ירושלים: הוצאת מאגנס, 1990. חנוך קון, במסד הנתונים הקולנועיים IMDb (באנגלית) חנוך קון, דף שער בספרייה הלאומית נתן גרוס, תולדות הקולנוע היהודי בפולין, ירושלים: הוצאת מאגנס, 1990.
ספוק (פירושונים)

האם התכוונתם ל... ספוק – דמות במסע בין כוכבים ד"ר בנג'מין ספוק - רופא ילדים אמריקאי, שספרו 'הטיפול בתינוק ובילד' היה לרב-מכר סאפוק – מחוז באנגליה סיפוק – הרגשה חיובית ומאשרת לאחר ביצוע מעשה סואן ספוק (Suanne Spoke) – שחקנית אמריקאית
פאבל ספירידיונוב

פאבל ספירידיונוב (נולד ב-27 באוקטובר 1990) הוא כדורסלן רוסי-ישראלי המשחק ביניסיי קרסנויארסק הרוסית ובנבחרת רוסיה. פאבל נולד במוסקבה בברית המועצות באוקטובר 1990. בגיל צעיר מאוד עלה עם משפחתו לישראל. אמו ליודמילה הייתה כדורסלנית בעצמה ושיחקה באליצור רמלה. את קריירת הכדורסל החל בגיל צעיר מאוד בישראל ושיחק בקבוצת הנוער של מכבי תל אביב עמה זכה באליפות ובגביע. היה גם שחקן נבחרת העתודה של ישראל ושיחק תחת השם דניאל רום. זמן קצר לאחר מכן החליט לחזור עם משפחתו לרוסיה, החליף את שמו לשם רוסי, ושיחק בשורות נבחרת רוסיה עד גיל 20 וב-2008 החל לשחק בקבוצת טריומף ליוברצי. ב-2014 טריומף שינתה שמה לזניט סנקט פטרבורג והמשיך לשחק בשורותיה. באותה שנה סייע לנבחרת רוסיה לזכות בגביע סטנקוביץ'. בתום העונה עבר ליניסיי קרסנויארסק. פרופיל, באתר eurobasket פרופיל, באתר פיב"א פרופיל, באתר היורוליג פרופיל השחקן באתר הקבוצה אור שקדי‏, הפספוס הרוסי של הכדורסל הישראלי, באתר וואלה, 22 ביולי 2009 דובי פיק, ‏לא ילבש צהוב: דניאל רום חתם באיינסי הרוסית, באתר ONE‏, 28 ביולי 2015
מדליית השירות המצוין של הצי

מדליית השירות המצוין של הצי (באנגלית: Navy Distinguished Service Medal) היא עיטור של צי ארצות הברית וחיל הנחתים של ארצות הברית עבור חיילים שהתבלטו בשירות מצוין תחת אחריות גדולה (בדרך כלל קצינים בדרגות גבוהות, הנגד הראשי של הצי או הסמל הראשי של חיל הנחתים בתום כהונתם). העיטור אושר על ידי הקונגרס ב-4 בפברואר 1919 והוענק לראשונה ב-13 במרץ אותה שנה, לבריגדיר גנרל מחיל הנחתים צ'ארלס דוין. דוין פיקד על דיוויזיית חיל הרגלים השנייה של צבא ארצות הברית במהלך מלחמת העולם הראשונה והיה הראשון מקציני הנחתים שפיקד על דיוויזיה של הצבא. העיטור הוענק לו לאחר מותו. חזית העיטור כוללת עיטם לבן-ראש מסמל ארצות הברית במרכז מדליית ארד בקוטר של 1.25 אינץ'. העיט אוחז בטופרי כף רגלו הימנית ענף עלי זית, ובטפרי רגלו השמאלית צרור חצים. העיטם מוקף בטבעת כחולה עלייה חרותים בחלק העליון המילים "UNITED STATES OF AMERICA" (ארצות הברית של אמריקה) ובחלק התחתון המילה "NAVY" (צי). הטבעת הכחולה תחומה באיור של גלים. מעל המדליה יש סמל של כוכב שבקודקודיו כדורים זהובים. במרכז הכוכב עוגן זהוב. בגב העיטור קלשון (טרידנט) מוקף בעלי דפנה. מסביב לעלים טבעת כחולה ועליה חרותים המילים "FOR DISTINGUISHED SERVICE" והטבעת עצמה תחומה גם היא באיור של גלים. מדיה וקבצים בנושא מדליית השירות המצוין של הצי בוויקישיתוף על העיטור באתר המכון להרלדיקה עיטורי הכוחות המזוינים של ארצות הברית בספר החוקים של הקונגרס
מסיבת טוגה

מסיבת טוגה היא מסיבת תחפושות בה המשתתפים לובשים טוגות, העשויות בדרך כלל מסדינים לבנים, וקיימים בה אלמנטים הקשורים ליוון העתיקה ורומא העתיקה. מסיבות טוגה נפוצות בעולם המערבי, בעיקר בארצות הברית, בריטניה ואוסטרליה, ומתקיימות בדרך כלל במסגרת סטודנטיאלית. לכן מסיבות טוגה נוטות להתרכז סביב שתיית אלכוהול, ומשחקי שתייה. מלבד הטוגה, משתתפי המסיבה נוהגים לחבוש זר מעלים ולנעול סנדלים בסגנון רומי. מסיבות בסגנון רומי תועדו החל מהמאה ה-18, אך מאפייני המסיבות השתנו במאה ה-20 כאשר נערכו על ידי סטודנטים. הסרט בית החיות, שזכה להצלחה רבה, תרם לפופולריות של מסיבות הטוגה הסטודנטיאליות ברחבי העולם. ב-2015 נרשמה בספר השיאים של גינס מסיבת הטוגה הגדולה בעולם. המסיבה התרחשה באוסטרליה, ונספרו בה 7,000 משתתפים לבושים בטוגות. מדיה וקבצים בנושא מסיבת טוגה בוויקישיתוף Three exploratory studies of college theme parties מהי מסיבת טוגה? (באנגלית) ספר השיאים של גינס: מסיבת הטוגה הגדולה בעולם (באנגלית)
שעשוע

שעשוע הוא מצב של חוויית אירועים או גירויים הומוריסטיים ומשעשעים. השעשוע מקושר להנאה, אושר וצחוק. מחקרים הנוכחיים עדיין לא הגיעו להסכמה על מטרת השעשוע המדויקת, אם כי התאוריות הועלו בתחומי פסיכולוגיה, פסיכיאטריה וסוציולוגיה. בנוסף, המנגנון המדויק שגורם לאלמנט מסוים (תמונה, קול, התנהגות, וכו ') כדי להיתפס כיותר או פחות משעשע מאלמנט אחר עבור אדם מסוים אינו ברור עדיין. שעשועי לשון ומשחקי מילים הם מגוון השימושים הנעשים בשפה לשם שעשוע, תוך ניצול סגולותיה של השפה. שעשועי לשון ומשחקי מילים משמשים לא רק לשם שעשוע אלא גם כאמצעי ספרותי בשירה או בפרוזה. שעשועי מתמטיקה הם שם כולל למשחקים, חידות, קסמים מתמטיים, כן נושאים במתמטיקה שאינם דורשים ידע רב ויש בהם מן השעשוע. שעשועי מתמטיקה משמשים ככלי עזר חשוב בהוראת המתמטיקה ובפופולריזציה שלה. חידה היא בעיה המוצגת לשם שעשוע וכאתגר חשיבה. לעיתים החידה היא בתבנית קבועה (תשבץ, למשל), אך פעמים רבות החידה היא בלתי שגרתית, וזה ייחודה ההופך אותה מבעיה לחידה. לחידה בלתי שגרתית נדרש פתרון בלתי שגרתי, אם כי לא תמיד הגבול בין חידה לבעיה חד וברור. חידה נראית לעיתים בלתי שגרתית רק עקב ניסוחה המיוחד או משום שהיא מתבססת על ידע שחסר לנשאל. שעשוע ילדים הוא פעולה שילדים עוסקים בה לשם הנאה, ובניגוד למשחק אין לה חוקים מוגדרים. שעשועי לשון שעשועי מתמטיקה מדיה וקבצים בנושא שעשוע בוויקישיתוף
ג'יימס פוקנר

ג'יימס סבסטיאן פוקנר (באנגלית: James Sebastian Faulkner; נולד ב-18 ביולי 1948) הוא שחקן אנגלי. הוא מוכר ממגוון הופעותיו בטלוויזיה ובקולנוע, לרוב כשחקן משנה. תפקיד הבכורה של פוקנר בקולנוע היה בשנת 1972 בסרט "הוואלס הגדול" כשגילם את יוזף שטראוס. סרטים נוספים בהם השתתף היו "אלבינו" (Whispering Death), ‏"Minder on the Orient Express", ‏"Zulu Dawn" בו גילם את דמותו של טיינמות' מלוויל (אנ'), וכן בשני סרטי ברידג'ט ג'ונס גילם את הדוד ג'פרי. ב-1976 גילם את אגריפס הראשון בסדרת הדרמה של ה-BBC "אני, קלאודיוס", וב-1981 גילם את דמותו של אלדוס האקסלי בסרט "Priest of Love". ב-1988 השתתף בעיבוד לספר "כלבם של בני בסקרוויל" בו גילם את סטייפלטון לצידו של ג'רמי ברט כשרלוק הולמס. ב-1991 שיחק בתפקיד אלכס מאיר, מנהל תחנת כוח גרעינית בלארקסוקן, בעיבוד ל-"Devices and Desires" מסדרת ספר אדם דלגליש של פ.ד. ג'יימס. בסרט היטמן שיחק בתפקיד הסוכן סמית'. בסדרת הטלוויזיה "קובינגטון קרוס", בהפקה בריטית/אמריקאית, גילם את ברון ג'ון מולנס. הוא דיבב את סוורוס סנייפ במשחקי הווידאו של הארי פוטר. בסרט "סוכן סמוי קודי בנקס 2" כיכב בתפקיד לורד קנוורת'. ב-2008 גילם את הקרדינל רהדס (Rhades) במותחן הגרמני "Bibelkode". הוא גילם את דמותו של האפיפיור סיקסטוס הרביעי (פרנצ'סקו דלה רוברה) בסדרת הדרמה "הסודות של דה וינצ'י". ב-2014 השתתף בעונה החמישית של סדרת הדרמה התקופתית עטורת השבחים "אחוזת דאונטון" בתפקיד לורד דניאל סינדרבי. מדיה וקבצים בנושא ג'יימס פוקנר בוויקישיתוף ג'יימס פוקנר, במסד הנתונים הקולנועיים IMDb (באנגלית) ג'יימס פוקנר, באתר "אידיבי", מאגר הידע העברי לקולנוע ישראלי ועולמי ג'יימס פוקנר, באתר AllMovie (באנגלית) ג'יימס פוקנר, באתר Rotten Tomatoes (באנגלית) ג'יימס פוקנר, במסד הנתונים הקולנועיים KinoPoisk (ברוסית) ג'יימס פוקנר, באתר Discogs (באנגלית) בסדרה בשמו המקובל באנגלית: הרוד אגריפה
משפט ארטין-שרייר (שדות סדורים)

בתורת השדות, משפט ארטין-שרייר קובע כי שדה הוא ניתן לסידור אם ורק אם − 1 {\displaystyle -1} איננו סכום של ריבועים בשדה, או בשקילות שהרמה שלו היא אינסוף. המשפט נקרא על שמם של המתמטיקאים אוטו שרייר ואמיל ארטין, והוא מהווה משפט חשוב בתורת השדות הסדורים, ובעל שימושים במספר תחומים קרובים, ביניהם תבניות ריבועיות. נאמר ששדה (ממאפיין לא 2) הוא ממשי פורמלית אם − 1 {\displaystyle -1} איננו סכום של מספר סופי של ריבועים בשדה, אחרת נאמר שהוא לא ממשי פורמלית. בשקילות, שדה הוא ממשי פורמלית כאשר הרמה שלו אינסופית. משפט ארטין-שרייר קובע כי השדה הוא ממשי פורמלית אם ורק אם הוא ניתן לסידור. יותר מכך, לכל איבר בשדה שאיננו סכום ריבועים, קיים סדר בו איבר זה שלילי. שדה סגור ממשית ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אריאס

האם התכוונתם ל... אריאס (Arias; Ariès) – שם משפחה אוסקר אריאס – נשיא קוסטה ריקה לשעבר וחתן פרס נובל לשלום ברני רודריגס (אריאס) - כדורסלן ספרדי מויסס אריאס – שחקן אמריקאי סנטיאגו אריאס – כדורגלן קולומביאני פיליפ אריאס – היסטוריון וסוציולוג צרפתי קרלוס ארווין אריאס – כדורגלן בוליביאני קבוצת כוכבים שמה הלטיני של קבוצת הכוכבים טלה
אדולף הורוויץ

אדולף הורוויץ (בגרמנית: Adolf Hurwitz;‏ 26 במרץ 1859 - 18 בנובמבר 1919) היה מתמטיקאי יהודי גרמני שעסק בתחומים רבים, ביניהם אנליזה מרוכבת, אלגברה, תורת המספרים. הורוויץ נולד בעיר הילדסהיים למשפחה יהודית. אביו, סלומון הורוויץ (Salomon Hurwitz), היה סוחר. אמו, אליס לבית ורטהיימר (Elise Wertheime), נפטרה כשהיה בן 3. בשנת 1868 החל ללמוד בבית הספר, שם לימד אותו מתמטיקה הרמן שוברט, שמאוחר יותר המליץ לאביו לשלוח אותו לאוניברסיטה. אביו לא יכל לממן את לימודיו, אך הורוויץ זכה למימון על ידי חבר אביו. הוא החל ללמוד באוניברסיטת מינכן בשנת 1877 בעודו בן 17. במהלך לימודי האקדמאיים הוא למד אצל מתמטיקאים גדולים, ביניהם ארנסט קומר וקארל ויירשטראס. במהלך לימודיו למד יחד עם פליקס קליין, ואת עבודת הדוקטורט שלו עשה בהשגחתו באוניברסיטת לייפציג. בשנת 1881 סיים את עבודת הדוקטורט, שכותרתה "פונקציות אליפטיות מודולריות" (Elliptic modular function). בשנת 1884 התמנה הורוויץ לפרופסור באוניברסיטת קניגסברג. בשנת 1892 הפך לפרופסור במכון הטכנולוגי של ציריך, שם נשאר עד סוף חייו. בשנת 1884 נישא הורוויץ לאידה סמואל (Ida Samuel), ולשניים היו שלושה ילדים. לאורך כל שהותו בציריך, חווה הורוויץ בעיות בריאותיו רבות, ביניהן מיגרנות קשות. הוא נפטר בציריך ב-18 בנובמבר 1919. הורוויץ היה מומחה במשטחי רימן ועסק בעקומים אלגבריים, והגיע להישגים משמעותיים, כדוגמת משפט האוטומורפיזם של הורוויץ. נוסף על כך, הוא התעניין בתורת המספרים, ובתחום האלגברה התעניין בנוסחאות לסכומי ריבועים. באנליזה מרוכבת, הוכיח הורוויץ את משפט הורוויץ בדבר התכנסות במידה שווה של סדרת פונקציות. משפט הורוויץ (אלגברה) משפט הורוויץ (אנליזה מרוכבת) משפט האוטומורפיזם של הורוויץ משטח הורוויץ נוסחת רימן-הורוויץ מדיה וקבצים בנושא אדולף הורוויץ בוויקישיתוף אדולף הורוויץ, באתר פרויקט הגנאלוגיה במתמטיקה אדולף הורוויץ, באתר MacTutor (באנגלית)
מרואן כבהא

מרואן כבהא (בערבית: مروان كبها; נולד ב-23 בפברואר 1991) הוא כדורגלן ערבי-ישראלי המשחק בעמדת הקשר האחורי בקבוצת הפועל אום אל פאחם. כבהא ששיחק בקבוצות הילדים והנערים של מכבי תל אביב ומכבי ברקאי והגיע בגיל 17 לקבוצת הנוער של מכבי פתח תקווה. ב-3 באפריל 2010 ערך את הופעת הבכורה שלו בליגת העל, בתיקו 2-2 מול הפועל עכו, כאשר נכנס כמחליף בדקה ה-90 של המשחק. ב-31 ביולי 2010 הבקיע את שער הבכורה שלו בקבוצה הבוגרת, בניצחון 3–1 נגד הפועל רמת גן במסגרת גביע הטוטו. בעונת 2011/2012 הפך לחלק משמעותי בהרכב הקבוצה. ב-17 בספטמבר 2011 הבקיע את שער הבכורה שלו בליגת העל, בתיקו 1-1 נגד הפועל פתח תקווה. הוא היה שותף לירידה של המועדון בסיום העונה לליגה הלאומית. ב-14 בספטמבר 2012 קיבל כרטיס אדום ראשון בקריירה, בניצחון 1–0 נגד הפועל כפר סבא. בסיום עונת 2012/2013 חזר עם מכבי פתח תקווה לליגת העל. ב-26 במאי 2015 חתם לשלוש שנים בקבוצת מאריבור, אלופת סלובניה. ב-14 ביולי 2015 ערך את הופעת הבכורה שלו במאריבור בניצחון 1–0 נגד אסטנה במסגרת מוקדמות ליגת האלופות. בעונתו הראשונה בקבוצה כבש שער אחד ב-30 הופעות בלליגת העל הסלובנית, וזכה עם הקבוצה בגביע. בעונתו השנייה בקבוצה כבש שער אחד ב-20 הופעות ליגה וזכה עמה באליפות, ובקיץ 2017 העפיל עמה לשלב הבתים של ליגת האלופות, לאחר שבמשחקי המוקדמות הדיחה את הפועל באר שבע. ב-31 בינואר 2018 חזר לישראל וחתם לארבע וחצי שנים בהפועל באר שבע. ב-10 במרץ 2018 כבש את שער הבכורה שלו במועדון, בניצחון 2–0 על בני סכנין. בסך הכל כבש שער אחד ב-11 הופעות עד תום עונת 2017/2018, וזכה עם הקבוצה באליפות. בעונת 2018/2019 ערך 32 הופעות ליגה וכבש שער אחד. ב-28 ביולי 2021 חתם בבני סכנין. ב-11 ביוני 2023 חתם במכבי בני ריינה. ב-4 בפברואר 2024 חתם במכבי יפו לעונה וחצי.ב-6 ביולי 2024 חתם בהפועל אום אל פאחם. לזכותו של כבהא 14 הופעות במדי הנבחרת הצעירה של ישראל עד גיל 21. ב-17 בנובמבר 2010 ערך את הופעת הבכורה שלו בנבחרת הצעירה, בניצחון 1–2 מול בלארוס. השתתף עמה גם באליפות אירופה לנבחרות צעירות שנערכה בישראל ביוני 2013, ואת הופעתו האחרונה בנבחרת הצעירה ערך במשחק הראשון בטורניר, שהסתיים בתיקו 2–2 מול נורווגיה. ב-26 באוגוסט 2017 זומן לראשונה בקריירה לנבחרת ישראל הבוגרת, ואת הופעת הבכורה שלו ערך ב-2 בספטמבר 2017, במשחק מול מקדוניה במסגרת מוקדמות מונדיאל 2018. כבהא נולד בכפר עין אל-סהלה, ישראל, למשפחה ערבית-מוסלמית. מגדיר את עצמו כ"ערבי-פלסטיני ישראלי". נשוי ואב לשתי בנות. הפועל באר שבע אליפות המדינה: 2017/18 גביע המדינה: 2019/20 משפחת כבהא מדיה וקבצים בנושא מרואן כבהא בוויקישיתוף מרואן כבהא, באתר ההתאחדות לכדורגל בישראל מרואן כבהא, באתר Transfermarkt מרואן כבהא, באתר Soccerway מרואן כבהא, באתר WorldFootball.net מרואן כבהא, באתר National Football Teams יניב טוכמן‏, מרואן קבהא בראיון: "יש לי מחשבות להתמודד בעתיד לכנסת", באתר וואלה, 18 בספטמבר 2019 אחרי ששוחרר מריינה: מרואן קבהא חתם לעונה וחצי במכבי יפו, באתר וואלה, 4 בפברואר 2024 Maribor has 100,000 new fans, NK Maribor.com
דבורה ליפשיץ

דבורה ליפשיץ (Déborah (Desirée) Lifchitz (נכתב גם Lifszyc);‏ 5 ביוני 1907, חרקוב – 1942, אושוויץ) הייתה מומחית לשפות שמיות באתיופיה. פרסמה ספר ומספר מאמרים הנחשבים עד היום לאבני דרך בחקר השפות האתיופיות. ליפשיץ נולדה בחרקוב שברוסיה. ב-1919, בעקבות מהפכת אוקטובר, עזבה משפחתה את חרקוב, בתחילה לחצי האי קרים ולאחר מכן, ב-1920, הגיעו לוורשה. בשנת 1927 עזבה ליפשיץ את ורשה ועברה לפריז, שם למדה שפות מזרחיות והתמחתה בשפות השמיות של אתיופיה. עם סיום לימודיה הצטרפה למשלחת המחקר דקר -ג'יבוטי באפריקה, במסגרתה חקרה את תרבות הפלאשים. עם חזרתה לפריז התקבלה לעבודה במחלקה האפריקאית של מוזיאון האדם. בשנת 1935 הצטרפה למשלחת המוזיאון האתנוגרפי טרוקדרו (Musée d'Ethnographie du Trocadéro) לסודאן הצרפתית, משם הביאה מוצגים מוזיאוניים של תרבות שבט הדוגון, המוצגים כיום בלובר ובמוזיאון קה בראנלי. בשנת 1937 זכתה לקבל אזרחות צרפתית. לאורך לימודיה ועבודתה במוזיאון האדם שיתפה פעולה וכתבה מאמרים עם חשובי האנתרופולוגים וחוקרי אפריקה בפריז של אותה התקופה, בהם מישל ליריס, וולף לסלאו, מרסל גריאל, מרסל מוס, מרסל כהן, פול באיר, פול ריבט, דניז פולמה ועוד. עם כיבוש פריז בידי גרמניה הנאצית (1940) נשארה ליפשיץ בפריז אך איבדה את מקום עבודתה עקב החלת חוקי הגזע. ליפשיץ נלקחה תחת חסותו של עמיתה מישל ליריס. בפברואר 1942 נעצרה בידי המשטרה הצרפתית ונלקחה למחנה ריכוז, משם נשלחה לאושוויץ, שם, על פי עדותו של מרסל כהן, נרצחה בגז. דבורה ליפשיץ באתר WorldCat Identities Éloi Ficque, Lukian Prijac, "Lifchitz, Déborah," in: Encyclopaedia Aethiopica, vol. 3, Wiesbaden 2007, pp. 567-568, in Google Books Lukian Prijac, "Déborah Lifszyc (1907–1942): Ethnologue et linguiste (de Gondär à Auschwitz)," Aethiopica, [S.l.], v. 11 (Apr. 2012), pp. 148-172. ISSN 2194-4024 דבורה ליפשיץ: דף עד שמולא על ידי בוריס ליפשיץ (בנה של דודניתה), 15 באפריל 1999, במאגר המרכזי של שמות קרבנות השואה באתר יד ושם
מדליית השירות המצוין של חיל האוויר

מדליית השירות המצוין של חיל האוויר (באנגלית: Air Force Distinguished Service Medal) היא עיטור של חיל האוויר של ארצות הברית עבור חיילים שהתבלטו בשירות מצוין תחת אחריות גדולה. העיטור מוענק בדרך כלל לקצינים בדרגות גבוהות, או לסמל הראשי של חיל האוויר, בתום כהונתם. יוצאי דופן היו האסטרונאוטים באז אולדרין ודייוויד סקוט (שניהם עוטרו פעמיים) שסיימו את שירותם בחיל האוויר בדרגת קולונל. הענקת העיטור אושרה בקונגרס של ארצות הברית ב-6 ביולי 1960. העיטור הראשון ניתן ב-1965 למייג'ור גנרל אוסמונד ריטלנד בתום שירותו. חזית העיטור כוללת במרכזה אבן כחולה עגולה (המסמלת את כיפת השמים) עם 13 קרני שמש מוזהבות (השמש מסמלת את התהילה בהישגים והקרניים מסמלות את שאיפת האדם לאור וידע), שביניהן 13 כוכבים לבנים מאמייל (המסמלים את שלוש עשרה המושבות שייסדו את ארצות הברית). המדליה תלויה על פס מתכת עם כנפיים מסוגננות המסמלות את חיל האוויר. גב המדליה חלק ומתאים לחריתת שם מקבל העיטור. מדיה וקבצים בנושא מדליית השירות המצוין של חיל האוויר בוויקישיתוף על העיטור באתר המכון להרלדיקה עיטורי הכוחות המזוינים של ארצות הברית בספר החוקים של הקונגרס
Speak Now World Tour – Live

Speak Now World Tour – Live הוא אלבום ההופעה הראשון של הזמרת-היוצרת האמריקאית טיילור סוויפט. האלבום יצא לאור ב-21 בנובמבר 2011 על ידי ביג משין רקורדס, והוא מורכב משירים ומהופעות שצולמו במהלך Speak Now World Tour – סיבוב ההופעות של אלבום האולפן השלישי של סוויפט, Speak Now. האלבום נמכר ב-77,000 עותקים בשבוע הראשון ליציאתו והגיע למקום האחד עשר במצעד 200 האלבומים של הבילבורד. האלבום הוכרז ב-21 בספטמבר 2011 באמצעות אתר האינטרנט הרשמי של סוויפט, יחד עם עטיפת האלבום. גרסאות ה-DVD והבלו-ריי כוללות את כל 17 ההופעות מהלג הצפון אמריקאי של "Speak Now World Tour", כמו גם תוכן נוסף. בגרסת התקליטור יש מעל שבעים וחמש דקות של מוזיקה, והופעות חיות נבחרות של שירים מ-Speak Now. שלוש הגרסאות יצאו לאור ב-21 בנובמבר 2011. גרסה בלעדית של האלבום יצאה עבור טארגט וכללה הופעות בונוס של "Ours",‏ "Nashville" ו-"Sweet Escape", כמו גם מאחורי הקלעים של יצירת הווידאו קליפ של "Mean". רבים מהשירים ומההופעות הוקלטו בלגים שונים של סיבוב הופעות. הגרסה הברזילאית של האלבום מכילה גרסה שלא פורסמה בעבר של השיר "Long Live", הכוללת בתים חדשים בפורטוגזית אותם הלחינה ושרה הזמרת פאולה פרננדז. הגרסה הברזילאית של השיר הגיעה למקום החמישי במצעד הברזילאי. האלבום קיבל ביקורת מעורבת ב-Roughstock, אתר העוסק במוזיקת קאנטרי, שקבעה שסוויפט ”הראתה הרבה צמיחה לאורך השנים ולוקחת את ההופעות החיות שלה ברצינות. זה טוב לשמוע אלבום הופעה שנשמע טוב כמעט כמו הקלטות האולפן”. הביקורת של אתר AllMusic דירגה האלבום בשלושה כוכבים מתוך חמישה וקבעה כי ההופעות החיות היו ”עסק משוכלל שניצל רקדנים, אקרובטים, החלפות בגדים רבות ובמה רב-שלבית, ודמה למחזמר בברודווי יותר מאשר להופעה של אמן מוזיקת קאנטרי”. בארצות הברית האלבום נמכר ב-77,000 עותקים בשבוע הראשון ליציאתו והגיע למקום האחד עשר במצעד 200 האלבומים של הבילבורד ולמקום השני במצעד אלבומי הקאנטרי. נכון לדצמבר 2011, האלבום נמכר ביותר מ-300,000 עותקים בארצות הברית. במצעד האלבומים הקנדי, האלבום הגיע למקום העשרים וחמישה. באוסטרליה האלבום הגיע למקום ה-16 במצעד האלבומים האוסטרלי ולמקום הראשון במצעד אלבומי הקאנטרי. האלבום נכנס למצעדי האלבומים גם ביפן, במקסיקו ובספרד. מידע על האלבום Speak Now World Tour – Live באתר MusicBrainz Bjorke, Matt, "Album/DVD Review: Taylor Swift – Speak Now World Tour – Live", roughstock.com, ‏21 בנובמבר 2011 Monger, James Christopher, "Taylor Swift - World Tour Live: Speak Now - Review by James Christopher Monger", allmusic.com, ‏21 בנובמבר 2011 Caulfield, Keith, "Michael Buble's 'Christmas' Squeaks Past Nickelback to Take No. 1 on Billboard 200", billboard.com, ‏30 בנובמבר 2011 "TAYLOR SWIFT - SPEAK NOW WORLD TOUR LIVE (ALBUM)", australian-charts.com "スピーク・ナウ・ワールド・ツアー・ライヴ", oricon.co.jp May 2024 Albums Accreds.pdf, dropbox
הפדרציה הבין-לאומית לטניס

הפדרציה הבין־לאומית לטניס (באנגלית: International Tennis Federation; בראשי תיבות: ITF) היא הפדרציה הבין־לאומית המנהלת את ענף הטניס בעולם. היא מאגדת התאחדויות טניס של 211 מדינות. נוסדה ב-1913 בפריז ונקראה במקור (עד 1977) "פדרציית טניס-דשא בין־לאומית" (ILTF) מכיוון שבאותם ימים טניס שוחק כמעט רק על מגרש דשא. משרדיה נמצאים בלונדון ונשיאה הנוכחי הוא דייוויד האגרטי מארצות הברית. התחרויות העיקריות ליחידים המאורגנות על ידי ה-ITF הן הגראנד סלאם שנחשב לטורניר היוקרתי בעולם, המיועד לשחקנים ברמה הגבוהה ביותר, וטורניר הנקרא סבב הטניס העולמי של ה-ITF (נקרא גם "טורנירי הפיוצ'ר") המיועד לשחקנים ברמה הנמוכה ביותר שמקבלים את נקודות הדירוג הראשונות שלהם בקריירה. התחרויות העיקריות לנבחרות המאורגנות על ידי ה-ITF הן גביע דייוויס (טורניר הטניס העולמי העיקרי לנבחרות גברים), גביע הפדרציה (המקביל לגביע דייוויס לנבחרות נשים) והטורניר האולימפי בטניס (מגוון טורנירי הטניס של המשחקים האולימפיים לדורותיהם). אגודות אזוריות נוצרו ביולי 1975 כשש "אגודות על-לאומיות" (אירופה, אסיה, אפריקה, אמריקה הצפונית, אמריקה הדרומית ואוסטרליה) במטרה לצמצם את הפער בין ה-ILTF לבין האגודות הלאומיות. אלה התפתחו לאגודות האזוריות הנוכחיות:   אסיה (44): פדרציית הטניס האסייתית (ATF)   אמריקה המרכזית והקריביים (33): קונפדרציית הטניס של מרכז אמריקה והאיים הקריביים (COTECC)   אפריקה (52): הקונפדרציה האפריקאית לטניס (CAT)   אוקיאניה (20): פדרציית הטניס של אוקיאניה (OTF)   אמריקה הדרומית (10): קונפדרציית הטניס של אמריקה הדרומית (COSAT)   אירופה (50): טניס אירופה (TE) (בשל הפלישה הרוסית לאוקראינה בשנת 2022, טניס אירופה השעתה מחברות הן את פדרציית הטניס הרוסית והן את פדרציית הטניס של בלארוס).   חברי ITF ללא השתייכות אזורית (קנדה וארצות הברית) מדיה וקבצים בנושא הפדרציה הבין-לאומית לטניס בוויקישיתוף אתר האינטרנט הרשמי של הפדרציה הבין-לאומית לטניס הפדרציה הבין-לאומית לטניס, ברשת החברתית פייסבוק הפדרציה הבין-לאומית לטניס, ברשת החברתית אקס (טוויטר) הפדרציה הבין-לאומית לטניס, ברשת החברתית אינסטגרם הפדרציה הבין-לאומית לטניס, סרטונים בערוץ היוטיוב ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
קגאיאן

האם התכוונתם ל... עמק הקגאיאן – אחד מתוך 17 המחוזות של הפיליפינים (לחצו לצפייה במפה ) קגאיאן (פרובינציה) – פרובינציה במחוז עמק הקגאיאן (לחצו לצפייה במיקומה במחוז ) נהר קגאיאן קגאיאן (נהר) (או 'ריו גראנדה דה קגאיאן') – נהר באורך של 505 ק"מ, הזורם בעמק הקגאיאן באי לוזון, ונשפך לתעלת בבויאן המהווה חלק ממצר לוזון; נחשב לנהר הארוך ביותר בפיליפינים (לחצו לצפייה באגן הניקוז שלו באי לוזון ) קגאיאן (נהר במינדנאו) (או 'ריו קגאיאן דה אורו') – נהר באורך של 90 ק"מ, הזורם בצפון מרכז האי מינדנאו, ונשפך ליד העיר קגאיאן דה אורו למפרץ Macajalar שבים מינדנאו (לחצו לצפייה במפה ) קגאיאן דה אורו – בירת פרובינציית מיסאמיס אוריינטל ומרכז אדמיניסטרטיבי של מחוז צפון מינדנאו בפיליפינים איי קגאיאן – קבוצת איים פיליפיניים בים סולו, המהווה ים שולי של האוקיינוס השקט קגאיאן (אי) (לחצו לצפייה במפה )